సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రో‘హిట్’.. రాంచీ టెస్టులో భారత్ 497/9 డిక్లేర్డ్
రాంచీ టెస్టులోనూ భారీ స్కోరుతో విజయానికి టీమిండియా బాటలు వేసుకుంది. రోహిత్ శర్మ డబుల్ సెంచరీ, రహానె సెంచరీ బాదడంతో తొలి ఇన్నింగ్స్‌ని భారత్ 497/9 వద్ద డిక్లేర్ చేసింది.
Samayam Telugu | Updated:
Oct 20, 2019, 03:15PM IST
హైలైట్స్
రాంచీ టెస్టులో తొలి ఇన్నింగ్స్‌ని డిక్లేర్ చేసిన భారత్
డబుల్ సెంచరీ బాదిన రోహిత్, రహానె సెంచరీ
రెండు ఓవర్లలోనే ఐదు సిక్సర్లు బాదిన ఉమేశ్ యాదవ్
నాలుగు వికెట్లు పడగొట్టిన సఫారీ బౌలర్ జార్జ్ లిండే
దక్షిణాఫ్రికాతో రాంచీ వేదికగా జరుగుతున్న మూడో టెస్టు మ్యాచ్‌లో భారత్ జట్టు తొలి ఇన్నింగ్స్‌ని 497/9‌ వద్ద డిక్లేర్ చేసింది. మ్యాచ్‌లో రెండో రోజైన ఆదివారం ఓవర్‌నైట్ స్కోరు 224/3తో మొదటి ఇన్నింగ్స్‌ని కొనసాగించిన టీమిండియా.. రోహిత్ శర్మ (212: 255 బంతుల్లో 28x4, 6x6) డబుల్ సెంచరీ, అజింక్య రహానె (115 బంతుల్లో 192 బంతుల్లో 17x4, 1x6) శతకం బాదడంతో మెరుగైన స్కోరు చేయగిలింది. రెండో సెషన్ ముగుస్తుందన్న దశలో భారత్ ఇన్నింగ్స్‌ని విరాట్ కోహ్లీ డిక్లేర్ చేయగా.. అప్పుడు క్రీజులో నదీమ్ (1 నాటౌట్), మహ్మద్ షమీ (10 నాటౌట్: 11 బంతుల్లో 1x6) ఉన్నారు. దక్షిణాఫ్రికా బౌలర్లలో జార్జ్ లిండే నాలుగు వికెట్లు పడగొట్టగా.. కగిసో రబాడ మూడు, ఆన్రిచ్ నోర్తేజ్, డాన్ పైట్ ఒక వికెట్ తీశారు.
Read More: రోహిత్ శర్మ దెబ్బకి సిక్సర్ల వరల్డ్ రికార్డ్ బ్రేక్..!
ఆదివారం తొలి రెండు సెషన్ల ఆటలో రోహిత్ శర్మ, ఉమేశ్ యాదవ్ ఆటే హైలైట్‌గా నిలిచింది. ఈరోజు ఓవర్‌నైట్ వ్యక్తిగత స్కోరు 117తో ఇన్నింగ్స్‌ని కొనసాగించిన రోహిత్ శర్మ.. టెస్టు కెరీర్‌లో తొలి డబుల్ సెంచరీని నమోదు చేసుకున్నాడు. వ్యక్తిగత స్కోరు 199 వద్ద లుంగి ఎంగిడి బౌలింగ్‌లో రెండు సిక్సర్లు బాదిన రోహిత్.. తర్వాత ఓవర్‌లోనే ఔటైపోయాడు. అనంతరం వచ్చిన జడేజా (51: 119 బంతుల్లో 4x4) హాఫ్ సెంచరీతో ఫర్వాలేదనిపించగా.. సాహా (24), అశ్విన్ (14) నిరాశపరిచారు. కానీ.. 9వ స్థానంలో బ్యాటింగ్‌కి వచ్చిన ఉమేశ్ యాదవ్ భారీ షాట్లతో చెలరేగిపోయాడు.
Read More: 64 ఏళ్ల తర్వాత.. భారత్‌కి 3 డబుల్ సెంచరీలు
భారత్ స్కోరు 450 వద్ద జడేజా ఔటవడంతో క్రీజులోకి వచ్చిన ఉమేశ్ యాదవ్ (31: 10 బంతుల్లో 5x6) వరుస సిక్సర్లు బాదేశాడు. స్పిన్నర్ జార్జ్ లిండే బౌలింగ్‌‌ని లక్ష్యంగా చేసుకున్న ఉమేశ్ యాదవ్.. అతను వేసిన రెండు ఓవర్లలో ఏకంగా ఐదు సిక్సర్లు నమోదు చేశాడు. దీంతో.. భారత్ స్కోరు బోర్డు ఒక్కసారిగా పరుగులు పెట్టింది. అయితే.. ఆరో సిక్సర్ బాదే ప్రయత్నంలో లిండే బౌలింగ్‌లోనే ఉమేశ్ ఔటవగా.. ఆ తర్వాత కొద్దిసేపటికే కోహ్లీ.. భారత్ ఇన్నింగ్స్‌ని డిక్లేర్ చేశాడు.